

**ประกาศกองทุนหลักประกันสุขภาพตำบลโคกเจริญ**

**เรื่อง ประกาศใช้แผนปฏิบัติงานกองทุนหลักประกันสุขภาพ**

**ประจำปีงบประมาณ 2559**

**..............................................................................................**

ตามที่องค์การบริหารส่วนตำบลโคกเจริญ ได้ทำข้อตกลงกับสำนักงานหลักประกันสุขภาพแห่งชาติในการดำเนินงานกองทุนหลักประกันสุขภาพในระดับท้องถิ่นหรือพื้นที่ โดยมีวัตถุประสงค์เพื่อให้ทุกภาคส่วนในสังคมมีส่วนร่วมในการดูแลสุขภาพของประชาชน นั้น

เพื่อให้การบริหารจัดการกองทุนเป็นไปอย่างมีประสิทธิภาพ เกิดความคล่องตัว และมีแนวทางการปฏิบัติเกี่ยวกับการใช้จ่ายงบประมาณเป็นไปในทิศทางเดียวกัน ทางคณะกรรมการบริหารกองทุนหลักประกันสุขภาพองค์การบริหารส่วนตำบลโคกเจริญ ได้มีมติเห็นชอบอนุมัติแผนงานโครงการ / กิจกรรมด้านสุขภาพ ที่จะดำเนินการในปีงบประมาณ ๒๕๕9 ในคราวประชุมคณะกรรมการบริหารกองทุนหลักประกันสุขภาพฯ ครั้งที่ 5/2558 เมื่อวันที่ 17 พฤศจิกายน 2558 สำนักงานกองทุนหลักประกันสุขภาพตำบลโคกเจริญ จึงประกาศใช้แผนกองทุนหลักประกันสุขภาพตำบลโคกเจริญ ประจำปีงบประมาณ ๒๕๕9

จึงขอประกาศให้ทราบโดยทั่วกัน

ประกาศ ณ วันที่ 30 เดือน พฤศจิกายน พ.ศ. 2558

(นายไพโรจน์ ช่วยชนะ)

ประธานกรรมการกองทุนหลักประกันสุขภาพตำบลโคกเจริญ